230.

opfordrer Kommissionen til: — at udvide rapporteringen om virkningen og bæredygtigheden af EU-investeringer for at vise EU-finansieringens merværdien på EU-plan af EU-finansiering — at styrke sin indsats for at forbedre de nuværende kontrol- og sikkerhedsrammer med henblik på at etablere én enkelt revisionskæde — i sin årlige forvaltnings- og effektivitetsrapport at fremlægge et tal for fejlforekomsten ved betaling (inden den korrigeres på nationalt plan) og anslå den fremtidige korrektion — at fortsætte sit samarbejde med Revisionsretten med henblik på yderligere at tilpasse revisionsmetoderne og fortolkningen af retsakter — at offentliggøre alle sine forslag til landespecifikke henstillinger inden for rammerne af det europæiske semester — at lægge større vægt på og tildele øget teknisk støtte til medlemsstater, hvis forvaltnings- og kontrolsystemer kun er delvist pålidelige eller er upålidelige, hvor der er øget risiko for svig og korruption i forbindelse med fonde, og navnlig de medlemsstater, der ikke har tilsluttet sig EPPO — kraftigt at opfordre medlemsstaterne til at tilslutte sig EPPO — at være særlig opmærksom på rammeaftaler, der tildeles gennem offentlige udbudsprocedurer, da svig og korruption i forbindelse med disse udgør en øget risiko for Unionens finansielle interesser — så hurtigt som muligt at reducere efterslæbet af forpligtelser — at reducere den automatiske frigørelse for programmeringsperioden 2021-2027 fra n+3 år til n+2 år for at tilskynde medlemsstaterne til hurtigt at gennemføre programmerne — at indføre finansielle korrektioner for de fejl, som Revisionsretten har konstateret i overensstemmelse med de relevante retlige bestemmelser — at præcisere i de årlige aktivitetsrapporter, hvordan de beløb, der er berørt af efterfølgende finansielle korrektioner, som er pålagt af medlemsstaterne og Kommissionen, blev genanvendt, navnlig i de tilfælde, hvor der var tale om svig, korruption eller anden kriminel aktivitet — i de årlige aktivitetsrapporter at præcisere, hvis og hvordan de efterfølgende finansielle korrektioner, som er pålagt af medlemsstaterne og Kommissionen, er blevet genanvendt af de pågældende medlemsstater — straks at offentliggøre årsrapporten for 2020 om de finansielle instrumenter under ESI-fondene — at øge gennemsigtigheden ved at gøre det muligt at søge efter vindende tilbudsgivere i TED, Unionens elektroniske websted for offentlige udbud — at gøre anvendelsen af ARACHNE til en forudsætning for, at medlemsstaterne kan gøre brug af EU-midler; anmoder Kommissionen om at undersøge muligheden for at anvende data fra ARACHNE og fra medlemsstaternes og Den Europæiske Unions Domstols retsafgørelser med henblik på at oprette en »EU-sortliste« over virksomheder og deres reelle ejere eller enkeltpersoner, som er blevet dømt for svig eller korruption eller andre kriminelle aktiviteter i forbindelse med anvendelsen af EU-midler, og i så fald eventuelt xpålægge dem et forbud mod at ansøge om EU-finansiering i en periode på fem år samt foretage en nøje undersøgelse af alle deres igangværende projekter, som indebærer betaling af EU-midler — at yde supplerende støtte og vejledning til medlemsstaterne gennem sine forskellige mekanismer, herunder teknisk bistand, der er til dens rådighed, og en særlig taskforce til styrkelse af den administrative kapacitet med henblik på absorption af EU-midler og en gnidningsløs overgang fra den nuværende til den næste programmeringsperiode — at tilpasse regnskabsperioderne for strukturfondene med Revisionsrettens regnskabsperioder — at sikre, at tilbageholdelsen på 10 % af de mellemliggende betalinger opretholdes i programmeringsperioden 2021-2027, og at de tilbageholdte beløb først frigives, når alle kontroller er afsluttet, og de nødvendige forbedringer eller korrigerende foranstaltninger er gennemført — at udvikle fælles retningslinjer for interessekonflikter blandt højtstående politikere; sammen med medlemsstaterne at udvikle effektive retlige instrumenter for at undgå at fremme oligarkstrukturer, der trækker på Unionens samhørighedsfonde — at overveje for så vidt angår den nye FFR at indføre direkte forvaltning i stedet for delt forvaltning i tilfælde af bevidst misbrug af midler